ХоумБЪЛГАРИ В ИСПАНИЯИспания: увеличава се броя на консултациите с лекар по видео връзка
23/09/2018 WORLD BG БЪЛГАРИ В ИСПАНИЯ, НОВИНИ
Увеличава се броя на консултациите с лекар по видео връзка. Според изнесените данни от мобилното приложение VIDA, което може да се ползва от пациенти, разполагащи със смартфон или таблет, през 2017 г. 64% от ползвателите на услугата са били жени, а 36%- мъже. Най-честите консултации са били за кожни проблеми, стомашни разстройства и гинекология.
Най-често към този вид медицински прегледи са прибягвали хора от старческите домове, заради удобството да не ходят до болницата.
На ред е въвеждането на приложение, което ще обслужва училищата и детските ясли. По този начин, при необходимост, децата в тези заведения ще могат да бъдат обслужени от лекар много по- бързо и ефикасно, което ще спести на здравната система 187 млн. евро на година.
Ежегодно в Испания се правят 33 млн. консултации с педиатри, като 55% от тях са на деца на възраст между 0 и 4 години по време на учебните занятия. Благодарение на последните технологии, 80% от здравословните проблеми са разрешени успешно по време на видео консултациите, без да се налага ходене до медицинско заведение.